#### DUOMENŲ TEIKIMO/GAVIMO SUTARTIS Nr.

20\_\_\_ - \_\_\_ - \_\_\_

Vilnius

## PREAMBULĖ, SĄVOKOS IR SUTRUMPINIMAI

**REGITRA** – akcinė bendrovė „Regitra“, atstovaujama Paslaugų valdymo ir vystymo departamento direktoriaus Tautvydo Paliulio, veikiančio pagal akcinės bendrovės „Regitra“ dokumentų valdymo tvarkos aprašo, patvirtinto akcinės bendrovės „Regitra“ generalinio direktoriaus 2019 m. gegužės 27 d. įsakymu Nr. (1.1E)-V-99 „Dėl akcinės bendrovės „Regitra“ dokumentų valdymo tvarkos aprašo patvirtinimo“ (su vėlesniais pakeitimais ir papildymais), 3 priedo 3 punktą, tvarkanti asmens duomenis kelių transporto priemonių vairuotojų egzaminavimo tikslais.

**MOKYKLA** –      , įmonės kodas      , atstovaujama      , kuri teikia duomenų subjekto duomenis duomenų valdytojui ir kuri gauna duomenų subjekto egzaminavimo rezultatų duomenis.

**Duomenų subjektas** – vairavimo mokyklos mokinys, norintis įgyti teisę vairuoti tam tikros kategorijos transporto priemones, sudaręs mokymo sutartį ir (ar) baigęs vairuotojų mokymo kursą.

**Trečiasis asmuo** – bet koks fizinis ar juridinis asmuo, kuris nėra šios sutarties (toliau – Sutartis) šalis.

**1. SUTARTIES DALYKAS**

1.1. Sutartimi REGITRA įsipareigoja sudaryti galimybes MOKYKLAI (toliau abi Sutartyje vadinamos Šalimis) įvesti informaciją apie asmenį, su kuriuo sudaryta mokymo sutartis bei gauti statistinę informaciją apie tai, kaip mokiniai laikė egzaminą (-us). MOKYKLA įsipareigoja elektroninėmis ryšio priemonėmis pateikti REGITRAI informaciją apie asmenį, su kuriuo sudaryta mokymo sutartis, ne vėliau kaip per tris darbo dienas nuo mokymo pradžios dienos ir ne vėliau kaip per vieną darbo dieną nuo mokymo pabaigos. Duomenų teikimo ir gavimo sąlygos numatytos 1 priede.

**2. DUOMENŲ TEIKIMO JURIDINIS PAGRINDAS IR TIKSLAS**

2.1. REGITRA teikia duomenis MOKYKLAI pagal šioje Sutartyje numatytas sąlygas, vadovaudamasi Lietuvos Respublikos valstybės informacinių išteklių valdymo įstatymu, Lietuvos Respublikos asmens duomenų teisinės apsaugos įstatymu, Lietuvos Respublikos vidaus reikalų ministro 2008 m. rugsėjo 10 d. įsakymu Nr.1V-329 patvirtintu motorinių transporto priemonių vairuotojų egzaminavimo sąlygų ir tvarkos aprašu, kitais teisės aktais, šia Sutartimi.

2.2. MOKYKLA gauna duomenis, vadovaudamasi Lietuvos Respublikos asmens duomenų teisinės apsaugos įstatymu, įmonės nuostatais, šia Sutartimi.

2.3. MOKYKLA teikia REGITRAI duomenis pagal šioje Sutartyje numatytas sąlygas, vadovaudamasi Valstybinės kelių transporto inspekcijos prie Susisiekimo ministerijos viršininko 2014 m. balandžio 30 d. įsakymu Nr. 2B-84 „Dėl vairuotojų mokymo tvarkos aprašo patvirtinimo“. Neprivalomi duomenys teikiami tik esant duomenų subjekto sutikimui.

2.4. MOKYKLA ir REGITRA įsipareigoja Sutartimi tvarkomus duomenis naudoti tik teisėtam interesui ir šiais tikslais:

2.4.1. vairavimo mokymo kokybės kontrolei;

2.4.2. vairavimo mokymo kursų baigimo apskaitos;

2.4.3. egzaminuojamųjų apskaitai;

2.4.4. egzaminų rezultatų analizei.

**3. DUOMENŲ TEIKIMO TVARKA**

3.1. REGITRA įsipareigoja:

3.1.1. suteikti internetinį priėjimą prie programinės priemonės, leidžiančios įvesti duomenis ir gauti reikalingą informaciją;

3.1.2. iš anksto informuoti MOKYKLĄ apie galimus duomenų įrašymo ir teikimo sutrikimus (pavyzdžiui, sistemos, kuri užtikrina duomenų teikimą, atnaujinimo darbus ir pan.);

3.1.3. laiku informuoti MOKYKLĄ apie programinės įrangos arba duomenų formatų pasikeitimus;

3.1.4. įrašyti informaciją apie vairavimo mokymo sutartis ir kursų baigimo pažymėjimus į REGITROS tvarkomą informacinės sistemos duomenų bazę ir vėliau iš jos teikti duomenis.

3.2. REGITRA atsako už teikiamų duomenų teisingumą ir apsaugą, kol duomenys pasieks MOKYKLĄ.

3.3. MOKYKLA įsipareigoja:

3.3.1. užtikrinti, kad su kiekvienu duomenų subjektu yra sudaryta mokymo sutartis su teise tvarkyti atitinkamus jo asmens duomenis, kad duomenų subjektas yra informuotas apie jo duomenų tvarkymą ir teisę nesutikti, kad būtų tvarkomi jo asmens duomenys;

3.3.2. elektroninėmis ryšio priemonėmis pateikti REGITRAI informaciją apie asmenį, su kuriuo sudaryta mokymo sutartis, ne vėliau kaip per tris darbo dienas nuo mokymo pradžios dienos ir pabaigus mokymą;

3.3.3. užtikrinti teikiamų ir gaunamų duomenų apsaugą ir teisėtą naudojimą savo lėšomis ir priemonėmis.

3.4. Šalys užtikrina, kad Duomenų subjektų asmens duomenys bus tvarkomi tik teisėtais būdais, laikantis Lietuvos Respublikos asmens duomenų teisinės apsaugos įstatymo nuostatų. Šalys įsipareigoja laikytis techninių ir organizacinių saugumo priemonių, būtinų siekiant apsaugoti asmens duomenis nuo atsitiktinio ar neteisėto sunaikinimo, pakeitimo, atskleidimo ar kito neteisėto tvarkymo.

**4. DUOMENŲ ELEKTRONINIO TVARKYMO VIETA**

4.1. REGITRA tvarkomos informacinės sistemos duomenų bazė, kurioje tvarkomi MOKYKLOS pateikti elektroninėmis ryšio priemonėmis duomenų subjektų duomenys.

**5. APMOKĖJIMAS IR ATSISKAITYMAS**

5.1. REGITRA ir MOKYKLA vykdo duomenų tarpusavio mainus ir neturi viena kitai jokių finansinių įsipareigojimų.

**6. DUOMENŲ PASLAPTIES IŠSAUGOJIMAS**

6.1. Šalys įsipareigoja neatskleisti arba nesuteikti kitokios galimybės Tretiesiems asmenims susipažinti su gaunamais duomenimis, jei toks informacijos atskleidimas prieštarauja Sutarčiai, Šalių nuostatamsbei Lietuvos Respublikos įstatymams.

**7. ATSAKOMYBĖ IR GINČŲ SPRENDIMO TVARKA**

7.1. Nė viena Šalis neturi teisės pavesti Sutartį vykdyti Tretiesiems asmenims.

7.2. Už Sutarties įsipareigojimų nevykdymą arba netinkamą vykdymą Šalys atsako Lietuvos Respublikos įstatymų nustatyta tvarka.

7.3. Šalis, pažeidusi šią Sutartį, privalo atlyginti antrajai šaliai dėl šio pažeidimo jos patirtus nuostolius.

7.4. Ginčai, kylantys iš Sutarties, sprendžiami derybų keliu, o nepavykus susitarti – Lietuvos Respublikos įstatymų nustatyta tvarka.

**8. FORCE MAJEURE**

8.1. Bet kuri Šalis neatsako už bet kurios iš savo prievolių nevykdymą, jei įrodo, kad toks nevykdymas buvo sąlygotas aplinkybės, kurios Šalis negalėjo kontroliuoti, ir kad nebuvo galima jos numatyti arba išvengti ar įveikti tos aplinkybės ar jos pasekmių (*force majeure*).

**9. SUTARTIES GALIOJIMAS**

9.1. Sutartis įsigalioja nuo jos pasirašymo dienos ir galioja neterminuotai. Jeigu Sutartis Šalių pasirašoma ne tą pačią dieną, laikoma, kad Sutartis įsigalioja tą dieną, kai ją pasirašo antroji Šalis.

9.2. Sutartis netenka galios:

9.2.1. kai Šalys raštu susitarė nutraukti Sutartį;

9.2.2. kai viena Šalis nutraukia Sutartį 9.3 punkte nurodytomis sąlygomis;

9.2.3. kai REGITRA ar MOKYKLA netenka teisės tvarkyti duomenis.

9.3. Sutarties nutraukimo sąlygos:

9.3.1. REGITROS iniciatyva:

a) įspėjus MOKYKLĄ raštu prieš 15 (penkiolika) kalendorinių dienų, jei MOKYKLA nesilaiko Sutarties sąlygų, nurodytų šios Sutarties 3.3, 6.1, 7.1 punktuose;

b) kitais atvejais, apie tai informuojant MOKYKLĄ raštu prieš 30 (trisdešimt) kalendorinių dienų iki Sutarties nutraukimo.

9.3.2. MOKYKLOS iniciatyva:

a) įspėjus REGITRĄ raštu prieš 15 (penkiolika) kalendorinių dienų, jei REGITRA nesilaiko šios Sutarties 3.1, 7.1 punktuose nurodytų sąlygų;

b) kitais atvejais, apie tai informuojant REGITRĄ raštu prieš 30 (trisdešimt) kalendorinių dienų iki Sutarties nutraukimo.

9.4. Visi Sutarties pakeitimai ir papildymai galioja tik Šalims raštu pakeitus ar papildžius šią Sutartį.

**10. KITOS SĄLYGOS**

10.1. Bet kokie pakeitimai, susiję su vienos iš Šalių teisinio statuso, pavadinimo ar kitų rekvizitų pakeitimais ar patikslinimais, pranešami kitai šaliai raštu per 5 (penkias) darbo dienas nuo pakeitimo dienos.

10.2. Visi Sutarties priedai ir papildymai yra neatskiriama jos dalis.

10.3. Sutartis sudaryta lietuvių kalba vienu egzemplioriumi, kai pasirašoma kvalifikuotu elektroniniu parašu arba dviem egzemplioriais, kai pasirašoma rašytiniu parašu ir patvirtinama Šalių antspaudais (jeigu pareiga turėti antspaudą nustatyta Šalių steigimo dokumentuose arba įstatymuose).

**11. ŠALIŲ REKVIZITAI**

|  |  |
| --- | --- |
| **REGITRA** | **MOKYKLA** |
| Akcinė bendrovė „Regitra“ |  |
| Liepkalnio 97A, LT-02121 Vilnius,  Įmonės kodas 110078991  Tel. +370 5 266 0421 | Įmonės kodas  Tel. |
| Paslaugų valdymo ir vystymo  departamento direktorius  Tautvydas Paliulis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  20 m.        d.    A.V. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  20 m.        d.    A.V. |

20\_\_\_ - \_\_\_ - \_\_\_

Duomenų teikimo/gavimo sutarties

Nr.

1 priedas

**DUOMENŲ TEIKIMO/GAVIMO SĄLYGOS**

1. **Duomenų teikimas**: pastovus
2. **Duomenų teikimo/gavimo būdai**:
   1. Interaktyvus, HTTPS protokolu per Interneto naršyklę.
   2. Programinis būdas, naudojant GET, POST metodus ir duomenis pateikiant bei gaunant XML formatu.
   3. Įsigaliojus Sutarčiai prisijungimo prie sistemos parametrus (prisijungimo adresas, vartotojo vardas ir slaptažodis) MOKYKLAI raštu arba Sutarties 2 priede nurodytu el. paštu pateikia sistemos administratorius. REGITRA gali keisti prisijungimo prie sistemos duomenis iš anksto prieš 5 darbo dienas raštu arba el. paštu įspėjusi MOKYKLĄ. MOKYKLA gali keisti prisijungimo slaptažodį interaktyvioje programoje. Abiems prisijungimo būdams gali būti naudojamas tas pats vartotojas.
3. **Duomenų formatas**:
   1. Duomenys 2.1 punkte aprašytu būdu pateikiami HTML formatu. Įsigaliojus Sutarčiai, be prisijungimo parametrų pateikiama vartotojo instrukcija.
   2. Duomenys 2.2 punkte aprašytu būdu pateikiami XML formate. Koduotė: Windows-1257.
   3. Duomenų struktūros aprašytos XML schemomis. Įsigaliojus Sutarčiai šių schemų prieigos parametrus GAVĖJUI raštu arba Sutarties 2 priede nurodytu el. paštu pateikia sistemos administratorius.
4. **Teikiami/gaunami duomenys:** 
   1. MOKYKLA įveda į REGITROS informacinę sistemą informaciją apie asmenį, su kuriuo sudaryta mokymo sutartis:

**pradėjus mokymą**:

* Asmens kodą
* Vardą
* Pavardę
* Adresą[[1]](#footnote-1)\*
* Telefono numerį\*
* El. pašto adresą\*
* Sutarties numerį
* Sutarties sudarymo datą
* Mokymo pobūdį (teorija ir (arba) praktinis vairavimas)
* Mokymo pradžios datą
* Numatomą mokymo pabaigos datą
* Nutraukimo datą (jei sutartis nutraukiama).
* Transporto priemonių kategoriją (-as)

**pabaigus mokymą**:

* Asmens kodą
* Vardą
* Pavardę
* Mokymo sutarties numerį (lauke – „Dokumento numeris“)
* Mokymo pradžios datą
* Mokymo pabaigos datą
* Galutinių įskaitų datą (lauke – „Dokumento išdavimo data“)
* Transporto priemonių kategoriją (-as)
* Teorijos mokytoją, patvirtinusį, kad asmuo turi pakankamai teorinių žinių (asmens kodas, vardas, pavardė)
* Vairavimo instruktorių, patvirtinusį, kad asmuo turi pakankamai praktinio vairavimo gebėjimų ir įgūdžių (asmens kodas, vardas, pavardė)

4.2. MOKYKLA gali gauti statistinę informaciją apie egzaminų laikymą už periodą pagal instruktorius, teorijos mokytojus ir bendrą, pagal vairavimo mokyklą.

1. REGITROS užtikrinamos **techninės apsaugos priemonės**: naudotojo vardas, slaptažodis, kanalo šifravimas, sertifikatai serveriams (autentifikavimui), fiksuoti IP adresai.

|  |  |
| --- | --- |
| **REGITRA** | MOKYKLA |
| Akcinė bendrovė „Regitra“  Paslaugų valdymo ir vystymo  departamento direktorius  Tautvydas Paliulis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  20 m.        d. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  20 m.        d. |

20\_\_\_ - \_\_\_ - \_\_\_

Duomenų teikimo/gavimo sutarties

Nr.

2 priedas

**ŠALIŲ ATSAKINGI ASMENYS IR JŲ KONTAKTINIAI DUOMENYS**

**REGITRA PASKIRTŲ ATSAKINGŲ KONTAKTŲ SĄRAŠAS**

|  |  |  |
| --- | --- | --- |
| **Atsakingas kontaktas** | **Telefono Nr.** | **Elektroninio pašto adresas** |
| Duomenų teikimo paslaugų skyrius | +370 5 266 0429 | duomenys@regitra.lt |

**MOKYKLOS PASKIRTŲ ATSAKINGŲ ASMENŲ SĄRAŠAS**

|  |  |  |
| --- | --- | --- |
| **Atsakingas asmuo** | **Telefono Nr.** | **Elektroninio pašto adresas** |
|  |  |  |
|  |  |  |
|  |  |  |
|  |  |  |
|  |  |  |

|  |  |
| --- | --- |
| **REGITRA** | MOKYKLA |
| Akcinė bendrovė „Regitra“  Paslaugų valdymo ir vystymo  departamento direktorius  Tautvydas Paliulis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  20 m.        d. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  20 m.        d. |

1. \* - š*ie duomenys neprivalomi* [↑](#footnote-ref-1)